Savienības nostāja par dažiem priekšlikumiem, kas pārrunājami Konvencijas par starptautisko tirdzniecību ar apdraudētajām savvaļas dzīvnieku un augu sugām (CITES) Līgumslēdzēju pušu konferences 19. sesijā

(Panama, Panama, 2022. gada 14.–25. novembris)

1.Darba dokumenti

Iebilst. Attiecībā uz dažādajiem priekšlikuma elementiem (2. norādes interpretācija, īpaši noteikumi par tirdzniecību ar dzīviem Āfrikas ziloņiem, pārvietošanu ex situ pieļaujot tikai izņēmuma kārtā, kā arī nesaistoši metodiskie norādījumi par izmitināšanu un aprūpi un par ieguvumiem, ko dod saglabāšana in situ) ir vajadzīgs plašāks risinājums. Dokumenta mērķis ir saskanīgs ar ES mērķi (sk. dok. Nr. 66.4.2), proti, dzīvu ziloņu tirdzniecību ar retiem izņēmumiem pieļaut tikai in situ saglabāšanas programmās. Palikt atvērtiem diskusijai, kurā ar priekšlikuma iesniedzēju apspriestu mērķa sasniegšanai vajadzīgo turpmāko rīcību.

Doma par ziņojumu un starpsesiju darba grupu kopumā ir atbalstāma. Tomēr priekšlikumā joprojām ir neskaidrības, tāpēc to var atbalstīt tikai tad, ja tiek pieņemta virkne lēmumu, kas aizsāktu ziņojuma pārdefinēšanu, lai to varētu apstiprināt pušu konferences 20. sesijā, vai ja priekšlikums jau šīs CoP laikā tiek uzlabots, lai ieviestu lielāku skaidrību par tā saturu.

2.Ar sarakstiem saistītie priekšlikumi

Nr. Taksons / informācija Priekšlikums Iesniedzējs Piezīmes Nostāja

FAUNA - MAMMALIA

1. Hippopotamus amphibious

(nīlzirgs) II – I No II pielikuma pārvietot uz I pielikumu. Benina, Burkinafaso, Centrālāfrikas Republika, Gabona, Gvineja, Libērija, Mali, Nigēra, Senegāla, Togo Iebilst. Populācija neatbilst kritērijiem, kas jāizpilda, lai to varētu iekļaut I pielikuma sarakstā. -

2. Ceratotherium simum simum

(baltais degunradzis) (Namībijas populācija) I – II Pārvietot Namībijas populāciju no I pielikuma uz II pielikumu un pievienot šādu norādi: “Tikai nolūkā atļaut starptautisko tirdzniecību ar: a) dzīviem dzīvniekiem (vienīgi saglabāšanai in situ) un b) medību trofejām. Visus pārējos īpatņus uzskata par I pielikumā iekļautas sugas īpatņiem un attiecīgi regulē to tirdzniecību.” Botsvāna, Namībija Aizsardzības statusa pazemināšanas bioloģiskie kritēriji šķiet izpildīti. Ņemot vērā pazemināšanas sakarā noteiktos ierobežojumus, šķiet, ka ir veikti arī piesardzības pasākumi. Tomēr nav reproduktīvo datu un datu par populācijas struktūru un faktisko lielumu, bet tas neļauj veikt galīgo novērtējumu. 0

3. Ceratotherium simum simum (baltais degunradzis) (Svatini populācija) Izņemt pašreizējo norādi pie II pielikuma ieraksta par Svatini populāciju. Svatini Iebilst. Populācija joprojām atbilst kritērijiem par iekļaušanu II pielikuma sarakstā, bet ierosinātā norādes izņemšana neatbilstu piesardzības nosacījumiem, kas izklāstīti Rezolūcijas Conf. 9.24 4. pielikuma A.2.a) punktā. Degunradža ragu tirdzniecības atsākšana šobrīd dotu nepareizu signālu, ņemot vērā malumedniecības un nelikumīgās tirdzniecības augsto līmeni. Tā apdraudētu arī pieprasījumu mazinošo rīcību, ko attiecībā uz šo sugu īsteno daudzas puses. -

4. Loxodonta

africana

(Āfrikas zilonis) (Botsvānas, Namībijas, Dienvidāfrikas un Zimbabves populācijas) Grozīt 2. norādi par Botsvānas, Namībijas, Dienvidāfrikas un Zimbabves populācijām. Ierosinātie grozījumi parādīti ar teksta svītrojumu palīdzību. Atļauta ir tikai: a) medību trofeju tirdzniecība nekomerciālā nolūkā; b) dzīvu dzīvnieku tirdzniecība, ja dzīvniekus izved uz piemērotiem un pieņemamiem galamērķiem, kas definēti Rezolūcijā Conf. 11.20 (Rev. CoP17) (Botsvāna un Zimbabve), vai ja tirdzniecība notiek saskaņā ar in situ sugas aizsardzības programmām (Namībija un Dienvidāfrika); c) ādu tirdzniecība; d) apmatojuma tirdzniecība; e) ādas izstrādājumu tirdzniecība komerciālā vai nekomerciālā nolūkā (Botsvāna, Namībija, Dienvidāfrika un Zimbabve) un nekomerciālā nolūkā (Zimbabve); f) individuāli marķētu, sertificētu un gatavos juvelierizstrādājumos iestrādātu ziloņkaula rotu jeb ekipu tirdzniecība nekomerciālā nolūkā (Namībija) un ziloņkaula grebumu tirdzniecība nekomerciālā nolūkā (Zimbabve); g) tirdzniecība ar reģistrētu neapstrādātu ziloņkaulu (Botsvāna, Namībija, Dienvidāfrika un Zimbabve; veseli triekņi un to gabali), ja ievēro šādus nosacījumus: i) tirgo vienīgi no reģistrētiem valdības krājumiem, kuru izcelsme ir konkrētajā valstī (izņemot atsavinātu vai nezināmas izcelsmes ziloņkaulu), ii) pārdod tikai tirdzniecības partneriem, kurus sekretariāts pēc apspriešanās ar Pastāvīgo komiteju verificējis, šādi nodrošinot, ka valsts tiesību aktu noteiktais regulējums un iekšzemes tirdzniecības kontroles ir pietiekamas, lai nepieļautu importētā ziloņkaula reeksportēšanu un lai tiktu ievērotas visas Rezolūcijas Conf. 10.10 (Rev. CoP17) prasības par vietējo ražošanu un tirdzniecību, iii) netirgo, pirms sekretariāts nav verificējis datus par potenciālajām importētājvalstīm un reģistrētajiem valdības krājumiem, iv) tirgo neapstrādātu ziloņkaulu, ievērojot nosacījumus pārdošanai no reģistrētiem valdības ziloņkaula krājumiem, kuru apmērs saskaņots pušu konferences 12. sesijā jeb CoP12 un ir 20 000 kg (Botsvāna), 10 000 kg (Namībija) un 30 000 kg (Dienvidāfrika), v) papildus CoP12 saskaņotajiem daudzumiem valdības īpašumā esošu ziloņkaulu, kura izcelsme ir Botsvānā, Namībijā, Dienvidāfrikā un Zimbabvē, kurš reģistrēts līdz 2007. gada 31. janvārim un kuru sekretariāts ir verificējis, drīkst pārdot un nosūtīt kopā ar g) iv) punktā minēto ziloņkaulu (tikai viens pārdevums uz katru galamērķi) stingrā sekretariāta uzraudzībā, vi) tirdzniecības ieņēmumus izmanto tikai un vienīgi ziloņu saglabāšanai, vietējo kopienu saglabāšanas un attīstības programmām ziloņu areālā vai tā tuvumā un vii) no papildu daudzumiem, kas minēti g) v) punktā, tirgo vienīgi pēc tam, kad Pastāvīgā komiteja ir atzinusi, ka iepriekš minētie nosacījumi ir izpildīti, un h) no pušu konferences 14. sesijas līdz laikam, kad apritēs deviņi gadi, kopš noticis minētais viens ziloņkaula pārdevums uz vienu galamērķi, kurš jāveic saskaņā ar g) i), g) ii), g) iii), g) vi) un g) vii) punkta noteikumiem, pušu konference nepieņems turpmākus priekšlikumus par tāda ziloņkaula tirdzniecību, kura izcelsme ir no populācijām, kas jau ir iekļautas II pielikumā. Pēc tam šādus turpmākus priekšlikumus izskatīs saskaņā ar 16.55. un 14.78. lēmumu (Rev. CoP16). Pēc sekretariāta ierosinājuma Pastāvīgā komiteja var nolemt minēto tirdzniecību daļēji vai pilnībā pārtraukt, ja eksportējošās vai importējošās valstis neievēro noteikumus vai ja ir pierādīts, ka šī tirdzniecība nelabvēlīgi ietekmē citas ziloņu populācijas. Visus pārējos īpatņus uzskata par I pielikumā iekļautas sugas īpatņiem un attiecīgi regulē to tirdzniecību. Zimbabve Iebilst pret pašreizējo redakciju, jo ierosināto izmaiņu rezultātā atsāktos ziloņkaula starptautiskā tirdzniecība, tāpēc izmaiņas neatbilst Rezolūcijas Conf. 9.24 4. pielikumā noteiktajiem piesardzības pasākumiem. Ja CoP19 tiktu panākta vienošanās par sekām, ko radītu atruna attiecībā uz norādes satura izmaiņām (paliktu spēkā iepriekšējā norāde), un norādes izmaiņas aprobežotos ar to daļu svītrošanu, kuras attiecas uz kādreizējo vienreizējo pārdevumu un ir kļuvušas liekas, un/vai uz rezolūciju apzīmējošās atsauces svītrošanu tādā veidā, kas atbilst ES ierosinātajam 66.4.2. dokumentam, ES balsojums varētu būt labvēlīgs. (-)

5. Loxodonta

africana

(Āfrikas zilonis) (Botsvānas, Namībijas, Dienvidāfrikas un Zimbabves populācijas) II – I Botsvānas, Namībijas, Dienvidāfrikas un Zimbabves populācijas no II pielikuma pārvietot uz I pielikumu. Burkinafaso, Ekvatoriālā Gvineja, Mali, Senegāla Minētās četras populācijas neatbilst I pielikuma kritērijiem. -

6. Cynomys mexicanus

(Meksikas suņmurkšķis) I – II No I pielikuma pārvietot uz II pielikumu. Meksika I pielikuma kritēriji vairs nav izpildīti. Kopš suga 1975. gadā iekļauta CITES I pielikumā, reģistrēti tikai divi starptautiski tirdzniecības darījumi (abos gadījumos runa ir par zinātniskiem mērķiem paredzētiem paraugiem). Meksikas tiesībaizsardzības iestāde (PROFEPA) ziņo, ka 2013.–2019. gada laikposmā valstī konfiscēti deviņi īpatņi. Nav oficiāli reģistrētu šīs sugas īpatņu pārdošanas gadījumu, tāpat kā nepastāv nacionāls vai starptautisks tirgus, kas varētu apdraudēt savvaļas populācijas. +

FAUNA – AVES

7. Branta canadensis leucopareia (Aleutu zoss) I – II No I pielikuma pārvietot uz II pielikumu. Amerikas Savienotās Valstis Priekšlikumu atbalstīt. Šīs pasugas populācija 1960. gados bija uz izmiršanas sliekšņa, bet nu ir atguvusies līdz 162 000 populācijai, ko labi pārvalda ar reglamentētām medībām. Par nelikumīgas tirdzniecības gadījumiem nav ziņots, +

8. Žagatstrazds

Kittacincla

malabarica Iekļaut II pielikumā. Malaizija,

Singapūra Priekšlikumu atbalstīt, jo suga atbilst II pielikuma kritērijiem. Šī dziedātājputnu suga ir viena no vērtīgākajām Dienvidaustrumāzijas dekoratīvo putnu tirdzniecībā un viena no tām, kuras visbiežāk tiek izmantotas putnu dziedāšanas sacensībās. +

9. Pycnonotus zeylanicus

(zeltgalvas bulbuls) II – I No II pielikuma pārvietot uz I pielikumu. Malaizija,

Singapūra,

Amerikas Savienotās Valstis Priekšlikumu atbalstīt. Suga atbilst Rezolūcijas Conf. 9.24 (Rev. CoP17) 1. pielikuma bioloģiskajiem kritērijiem. +

10. Phoebastria

albatrus

(īsastes albatross) I – II No I pielikuma pārvietot uz II pielikumu. Amerikas Savienotās Valstis Priekšlikumu atbalstīt, jo starptautiskā tirdzniecība šo sugu vairs neapdraud un pieprasījums vairs nav liels. Tomēr populācija joprojām ir ļoti maza un neaizsargāta, tāpēc ASV un citas areāla valstis būtu jāmudina nodrošināt, ka tiek veikti pienācīgi saglabāšanas pasākumi, kas populāciju padarītu stabilu un augošu. +

FAUNA – REPTILIA

11. Caiman latirostris (platpurna kaimans) (Brazīlijas populācija) I – II Brazīlijas populāciju no I pielikuma pārvietot uz II pielikumu. Brazīlija Atbalstīt, jo konvencijas II panta 2. punkta a) apakšpunkta un Rezolūcijas Conf. 9.24 (Rev. CoP17) 4. pielikuma A.2.A.ii) punkta kritēriji ir izpildīti. Suga ir labā stāvoklī, ir izveidota laba pārvaldības sistēma, un suga ir ātri atguvusies. +

12. Crocodylus

porosus

(šķautņainais krokodils) (Palavanas salu (Filipīnas) populācija) I – II Palavanas salu (Filipīnas) populāciju no I pielikuma pārvietot uz II pielikumu un attiecībā uz savvaļas īpatņiem noteikt nulles eksporta kvotu. Filipīnas Priekšlikumu atbalstīt, jo I pielikuma kritēriji vairs nav izpildīti. Sīkāk jāanalizē iesniedzēja centieni sugas saglabāšanas jomā. (+)

13. Crocodylus

siamensis

(Siāmas krokodils) (Taizemes populācija) I – II Taizemes populāciju no I pielikuma pārvietot uz II pielikumu un attiecībā uz savvaļas īpatņiem noteikt nulles kvotu. Taizeme Iebilst pret šo priekšlikumu, jo I pielikuma bioloģiskie kritēriji joprojām ir izpildīti. Šīs pasugas pārvietošana uz II pielikumu nav saskaņā ar piesardzības pasākumiem, kas minēti CITES Rezolūcijas Conf. 9.24 (Rev. CoP17) 4. pielikumā -

14. Physignathus cocincinus

(Āzijas ūdensagāma) 0 – II Iekļaut II pielikumā. ES, Vjetnama ES priekšlikums +

15. Gekons Cyrtodactylus jeyporensis 0 – II Iekļaut II pielikumā. Indija Atbalstīt, jo II pielikuma kritēriji ir izpildīti. Tirdzniecība notiek aktīvi, un suga ir relatīvi maz izplatīta. +

16. Gekonveidīgais

Tarentola chazaliae 0 – II Iekļaut II pielikumā. Mauritānija,

Senegāla Priekšlikums atbilst II pielikuma kritērijiem, tomēr būtu jāpieprasa papildu informācija, jo īpaši par iznākumu pēc apspriešanās ar citām areāla valstīm, un atjaunināti dati par populācijas lielumu, struktūru un attīstības tendencēm. (+)

17. Dzelkšņķirzaka

Phrynosoma platyrhinos 0 – II Iekļaut II pielikumā. Amerikas Savienotās Valstis Vajadzīgs papildu novērtējums. Šķiet, ka tirdzniecības apjoms pēdējos gados saglabājies relatīvi stabils un ka tirdzniecība pašlaik nopietnus draudus radīt nevar. 0

18. Phrynosoma spp. (dzelkšņķirzakas) 0 – II Iekļaut II pielikumā. Meksika Vajadzīgs papildu novērtējums. A kritērijs nav izpildīts, jo suga nav apdraudēta, un nav konkrētu datu, kas liecinātu, ka tuvākajā nākotnē tirdzniecība to varētu apdraudēt. Tā kā ar izteikti agresīvām vākšanas stratēģijām var būt tā, ka ietekmi atstāj arī likumīga eksportēšana, varētu būt piemērojams Conf. 9.24 (Rev. CoP17) 2.a pielikuma B kritērijs. 0

19. Scinks

Tiliqua adelaidensis 0 – I Iekļaut I pielikumā. Austrālija Atbalstīt. Suga atbilst vairākiem iekļaušanas kritērijiem, kas norādīti 1. pielikuma B un C punktā. +

20. Epicrates

inornatus

(Puertoriko gludlūpu žņaudzējčūska) I – II No I pielikuma pārvietot uz II pielikumu. Amerikas Savienotās Valstis Priekšlikumu atbalstīt. Šī suga vairs neatbilst I pielikuma kritērijiem. +

21. Klaburčūska Crotalus horridus 0 – II Iekļaut II pielikumā. Amerikas Savienotās Valstis Iebilst. Suga neatbilst II pielikuma kritērijiem. Starptautiskās tirdzniecības apjoms ir ļoti mazs, un nešķiet, ka iekļaušana II pielikumā varētu palīdzēt šo sugu aizsargāt valsts robežās. Ja tiks iesniegti jauni apliecinoši pierādījumi, priekšlikumu varētu apsvērt vēlreiz. (-)

22. Čūskkakla bruņrupuči

Chelus fimbriata un C. orinocensis 0 – II Iekļaut II pielikumā. Brazīlija, Kolumbija, Kostarika, Peru Priekšlikuma dati par likumīgi un nelikumīgi tirgotu īpatņu izcelsmi ir nekonsekventi, un nav datu par šābrīža populāciju. Pašreizējā redakcijā priekšlikums nepierāda nedz to, ka minēto sugu izdzīvošana vispār ir apdraudēta, nedz arī to, ka šādu apdraudējumu rada tirdzniecība. Priekšlikumu varētu atbalstīt tad, ja iesniedzēji varētu pierādīt, ka nelikumīgi tirgotie īpatņi ir iegūti savvaļā un/vai ka ar audzētavu starpniecību tiek legalizēti nelikumīgi audzēti īpatņi, un tas nav novēršams citādi kā vien ar sugas iekļaušanu II pielikumā. 0

23. Aligatorbruņrupuči

Macrochelys temminckii un Chelydra serpentine 0 – II Iekļaut II pielikumā. Amerikas Savienotās Valstis Macrochelys temmincki iekļaušanu II pielikumā var atbalstīt, jo suga atbilst kritērijiem. Chelydra serpentine gadījumā tas tā nav. ES varētu atbalstīt šaurāku priekšlikumu, ja iesniedzēji to attiecinātu tikai uz Macrochelys temmincki. (+)

24. Zāģmuguras bruņrupuči

Graptemys barbouri, G. ernsti, G. gibbonsi, G. pearlensis un G. pulchra 0 – II Iekļaut II pielikumā. Amerikas Savienotās Valstis Šķiet, ka II pielikuma kritēriji nav izpildīti. Lai gan ir pierādīts, ka visas minētās sugas skar vairāki apdraudējumi, nekas neliecina, ka to vidū ir arī tirdzniecība. Lēmumu varētu pārskatīt, ja iesniedzējs paskaidrotu, kāpēc nepietiek ar iekļaušanu CITES III pielikuma sarakstā un kādā veidā stāvokli uzlabotu iekļaušana CITES II pielikuma sarakstā. 0

25. Batagurs Batagur kachuga II – I No II pielikuma pārvietot uz I pielikumu. Indija Priekšlikumu atbalstīt. Suga atbilst I pielikuma kritērijiem. Suga ir apdraudēta, un tās dabīgos biotopus aizsargāt ir sarežģīti. +

26. Cuora galbinifrons

(Indoķīnas slēdzējbruņrupucis) I – II No II pielikuma pārvietot uz I pielikumu. ES, Vjetnama ES priekšlikums +

27. Melnvēdera bruņrupuči

Rhinoclemmys spp. 0 – II Iekļaut II pielikumā. Brazīlija, Kolumbija, Kostarika, Panama Vajadzīgs papildu novērtējums. Rhinoclemmys diademata, R. nasuta, un R. rubida iekļaušanu II pielikuma sarakstā pamato šo sugu relatīvi mazais areāls, un R. pulcherrima kādreiz ir tirgoti lielos apjomos. Tomēr nav skaidrs, vai II pielikuma kritērijiem atbilst arī pārējās sugas. 0

28. Dūņu bruņrupucis

Claudius

angustatus 0 – II Iekļaut II pielikumā. Meksika Priekšlikumu atbalstīt. Tā kā ir varbūtīgi, ka (ne)likumīga īpatņu vākšana savvaļā notiek sugas saglabāšanai relevantā apjomā, ir izpildīts 2.a pielikuma B kritērijs. +

29. Dūņu bruņrupuči Kinosternon spp. 0 – I 0 – II Iekļaut Kinosternon cora un K. vogti I pielikumā un visas pārējās Kinosternon sugas – II pielikumā. Brazīlija, Kolumbija, Kostarika, Salvadora, Meksika, Panama un Amerikas Savienotās Valstis ES varētu atbalstīt šaurāku priekšlikumu, ja iesniedzēji to attiecinātu tikai uz sugām, par kurām var pierādīt, ka tās atbilst iekļaušanas kritērijiem un konkrēti ka šo sugu īpatņi tiek tirgoti nozīmīgā apjomā. Šķiet, ka Kinosternon cora un K. vogti I pielikuma kritērijiem atbilst. Vairākas šīs ģints sugas varētu iekļaut II pielikumā, bet daudzas citas nav apdraudētas un netiek ziņots arī par to tirdzniecību. (+)

30. Dūņu bruņrupuči

Staurotypus salvinii un S. triporcatus 0 – II Iekļaut II pielikumā. Salvadora, Meksika Atbalstīt. Staurotypus triporcatus iekļaušana sarakstā ir pamatota, jo tirdzniecības pieprasījums ir liels. Nav skaidrs, vai Staurotypus salvinii atbilst II pielikuma bioloģiskajiem kritērijiem, bet šī suga ir grūti atšķirama no Staurotypus triporcatus, tāpēc, visticamāk, tā atbilst līdzīguma kritērijam, kas noteikts Rezolūcijā Conf. 9.24 (2.b pielikuma A kritērijs). +

31. Dūņu bruņrupuči Sternotherus spp. 0 – II Iekļaut II pielikumā. Amerikas Savienotās Valstis Vajadzīgs papildu novērtējums. Varētu atbalstīt dažu atsevišķu sugu un jo īpaši Sternotherus depressus iekļaušanu. (+)

32. Mīkstbruņrupuči Apalone spp. 0 – II Iekļaut II pielikumā (izņemot I pielikumā iekļauto pasugu). Amerikas Savienotās Valstis 2.a pielikuma B kritērijs varētu būt izpildīts, taču trūkst relevantu populācijas datu, tāpēc izvērtēt tirdzniecības ietekmi uz savvaļas populācijām ir grūti. Ir tikai nedaudzi malumedniecības pierādījumi par savvaļas Apalone spp. mīkstbruņrupučiem. Tomēr dzīves gaitas iezīmes un papildu apdraudējumi mīkstbruņrupučus padara potenciāli mazaizsargātus, un tas prasa veikt piesardzības pasākumus. (+)

33. Mīkstbruņrupucis Nilssonia leithii II – I No II pielikuma pārvietot uz I pielikumu. Indija Priekšlikumu atbalstīt, jo I pielikuma kritēriji ir izpildīti. +

FAUNA - AMPHIBIA

34. Centrolenidae (stiklvardes) 0 – II Iekļaut II pielikumā. Argentīna, Brazīlija, Kostarika, Kotdivuāra, Dominikānas Republika, Ekvadora, Salvadora, Gabona, Gvineja, Nigēra, Panama, Peru, Togo, Amerikas Savienotās Valstis Vajadzīgs papildu novērtējums. Ir skaidrs, ka II pielikuma kritērijiem nevar atbilst visa stiklvaržu dzimta ar tās 158 sugām. 0

35. Agalychnis lemur (lemurkokvarde) 0 – II Iekļaut II pielikumā un attiecībā uz savvaļā iegūtiem īpatņiem, kurus tirgo komerciālos nolūkos, noteikt nulles gada eksporta kvotu. Kolumbija, Kostarika, Eiropas Savienība, Panama ES priekšlikums +

36. Laotriton laoensis (Laosas tritons) 0 – II Iekļaut II pielikumā un attiecībā uz savvaļā iegūtiem īpatņiem, kurus tirgo komerciālos nolūkos, noteikt nulles eksporta kvotu. Eiropas Savienība ES priekšlikums +

FAUNA – ELASMOBRANCHII (haizivis)

37. Carcharhinidae (rekviēmhaizivis Carcharhinus amblyrhynchos, C. obscurus, C. porosus, Glyphis gangeticus, Carcharhinus plumbeus, C. borneensis, C. hemiodon, C. leiodon, Negaprion acutidens, Carcharhinus perezi, Isogomphodon oxyrhynchus, Carcharhinus signatus, Nasolamia velox, Carcharhinus acronotus, C. dussumieri, C. obsolerus, C. cerdale, Lamiopsis tephrodes un L. temminckii) 0 – II Iekļaut II pielikumā. Bangladeša, Kolumbija, Dominikānas Republika, Ekvadora, Salvadora, Eiropas Savienība, Gabona, Izraēla, Maldīvija, Panama, Senegāla, Seišelas, Šrilanka, Sīrijas Arābu Republika, Lielbritānijas un Ziemeļīrijas Apvienotā Karaliste ES ir viena no priekšlikuma iesniedzējiem. +

38. Sphyrnidae (āmurhaizivis) 0 – II Iekļaut II pielikumā. Brazīlija, Kolumbija, Ekvadora, Eiropas Savienība, Panama ES priekšlikums +

39. Dzeloņrajas Potamotrygon albimaculata, P. henlei, P. jabuti, P. leopoldi, P. marquesi, P. signata un P. wallacei 0 – II Iekļaut II pielikumā. Brazīlija Vajadzīgs papildu novērtējums. Nav skaidrs, vai iekļaušanas kritērijiem atbilst visas sugas un vai iekļaušana sarakstā palīdzēs apkarot nelikumīgu tirdzniecību. Vajadzīga plašāka informācija par to, kā areāla valstis interpretē šo priekšlikumu un kāda ir to nostāja. 0

40. Rhinobatidae (ģitārrajas) 0 – II Iekļaut II pielikumā. Izraēla, Kenija, Panama, Senegāla Atbalstīt, jo vairums šo sugu ir apdraudētas un pakļautas intensīvai zvejas noslodzei. Iekļaušana II pielikumā ne tikai nodrošinās to, ka starptautiskā tirdzniecība neapdraud šo sugu izdzīvošanu, bet arī ļaus ievākt labākus tirdzniecības datus. Ja tirdzniecība netiks regulēta, nākotnē vairākas sugas varētu nākties iekļaut I pielikumā. +

41. Zīdējsams Hypancistrus zebra 0 – I Iekļaut I pielikumā. Brazīlija Pašreizējā redakcijā priekšlikums nebūtu jāatbalsta. Tomēr ES varētu piekrist II pielikumā iekļaut savvaļas īpatņus un noteikt tiem nulles eksporta kvotu. Iespējams, ka I pielikuma bioloģiskie kritēriji ir izpildīti, tomēr, kaut arī nelikumīga tirgošana no Brazīlijas acīmredzami notiek, nav skaidrs, kā tā ietekmē savvaļas populācijas. (+)

FAUNA – HOLOTHUROIDEA

42. Jūrasgurķi Thelenota spp. (Thelenota ananas, T. anax, T. rubralineata) 0 – II Iekļaut II pielikumā. Eiropas Savienība, Seišelas, Amerikas Savienotās Valstis ES priekšlikums +

FLORA (AUGI)

43. Apocynaceae, Cactaceae, Cycadaceae, Dicksoniaceae, Euphorbiaceae, Gnetaceae, Liliaceae, Magnoliaceae, Nepenthaceae, Orchidaceae, Papaveraceae, Podocarpaceae, Sarraceniaceae, Trochodendraceae, Zamiaceae, Zingiberaceae Augu sugas ar norādi #1, #4, #14 un I pielikuma Orchidaceae (orhideju) sugas Norādi #1 grozīt šādi: “Visas daļas un no tām iegūtie produkti, izņemot: [...] b) cietā vai šķidrā barotnē in vitro iegūtus sējeņus vai audu kultūras, ko pārvadā sterilos konteineros;” Norādi #4 grozīt šādi: “Visas daļas un no tām iegūtie produkti, izņemot: [...] b) cietā vai šķidrā barotnē in vitro iegūtus sējeņus vai audu kultūras, ko pārvadā sterilos konteineros;” Norādi #14 grozīt šādi: “Visas daļas un no tām iegūtie produkti, izņemot: [...] b) cietā vai šķidrā barotnē in vitro iegūtus sējeņus vai audu kultūras, ko pārvadā sterilos konteineros; [...] f) gatavo produkciju, kas ir iepakota un derīga mazumtirdzniecībai.; šis izņēmums neattiecas uz koksnes šķeldu, krellēm, lūgšanu krellēm un kokgriezumiem.” Norādi #14 franču valodā grozīt, f) punktu izsakot šādā redakcijā: “f) les produits finis conditionnés et prêts pour la vente au détail; cette dérogation ne s’applique pas aux copeaux en de bois, aux perles, aux grains de chapelets et aux gravures.” I pielikumā pie Orchidaceae iekavās norādīto tekstu grozīt šādi: “ORCHIDACEAE Orhidejas (uz cietā vai šķidrā barotnē in vitro iegūtiem visu tālāk uzskaitīto I pielikuma sugu sējeņiem vai audu kultūrām, ko pārvadā sterilos konteineros, konvencijas noteikumus neattiecina tikai tad, ja attiecīgie eksemplāri ir “mākslīgi pavairoti” atbilstoši definīcijai, par kuru konvencijas puses ir vienojušās).” Kanāda Atbalstīt, jo grozījums ir vajadzīgs, lai CITES pielikumos un # sērijas norādēs saskaņotu formu, kādā (ne)parādās frāze “cietā vai šķidrā barotnē”. +

FLORA – BIGNONIACEAE

44. Handroanthus spp., Roseodendron spp. un Tabebuia spp. 0 – II Iekļaut II pielikumā ar norādi #17 (Apaļkoki, zāģmateriāli, finieris, saplāksnis un transformēti kokmateriāli). Kolumbija, Eiropas Savienība, Panama ES priekšlikums +

FLORA – CRASSULACEAE

45. Rhodiola spp. (lielziedu rodiola, rodiola) 0 – II Iekļaut II pielikumā ar norādi #2 (Visas daļas un no tām iegūtie produkti, izņemot: a) sēklas un ziedputekšņus un b) gatavo produkciju, kas ir iepakota un derīga mazumtirdzniecībai). Ķīna, Eiropas Savienība, Ukraina, Lielbritānijas un Ziemeļīrijas Apvienotā Karaliste, Amerikas Savienotās Valstis ES priekšlikums +

FLORA – LEGUMINOSAE

46. Afzelia spp. (Āfrikas populācijas) (mahagoni) 0 – II Iekļaut II pielikumā visas Āfrikas populācijas ar norādi #17 (Apaļkoki, zāģmateriāli, finieris, saplāksnis un transformēti kokmateriāli). Benina, Kotdivuāra, Eiropas Savienība, Libērija, Senegāla ES priekšlikums +

47. Dalbergia sissoo (Ziemeļindijas dalberģija) II – 0 Svītrot no II pielikuma. Indija, Nepāla Principā priekšlikumu neatbalstīt, jo bez speciālajām zināšanām šī suga no citām [dalberģijām] nav atšķirama. Nostāju varētu pārskatīt, ja iesniedzēji sagādātu papildu pierādījumus par sugas noteikšanas metodēm. (-)

48. Dipteryx spp. (kumaru, tonka) 0 – II Iekļaut II pielikumā ar norādi “Apaļkoki, zāģmateriāli, finieris, saplāksnis, transformēti kokmateriāli, sēklas”. Kolumbija, Eiropas Savienība, Panama ES priekšlikums +

49. Paubrasilia echinata (ežadatu cezalpīnija) II – I No II pielikuma pārvietot uz I pielikumu un pievienot norādi “Visas daļas un no tām iegūtie produkti un gatavā produkcija, arī mūzikas instrumentu lociņi, izņemot pašus mūzikas instrumentus un to daļas, kas ir kopā ar ceļojošiem orķestriem un solistiem instrumentālistiem, kuriem ir Rezolūcijas Conf. 16.8 prasībām atbilstoša mūzikas instrumenta pase.” Brazīlija Šis priekšlikums nav saskaņā ar konvencijas I panta b) punkta iii) apakšpunktu, kurš I pielikuma augu sugai norādi pievienot neļauj. Turklāt piedāvātais norādes teksts ir neskaidrs. 0

50. Pterocarpus spp. (Āfrikas populācijas) (pterokarpi Pterocarpus angolensis, P. brenanii, P. erinaceaus, P. lucens, P. rotundifolius, kā arī P. mildbraedii, P. soyauxii, P. tessmanii un P. tinctorius) 0 – II Iekļaut II pielikumā visas Āfrikas populācijas ar norādi #17 (Apaļkoki, zāģmateriāli, finieris, saplāksnis un transformēti kokmateriāli) un II pielikumā jau iekļautajiem Pterocarpus erinaceus un P. tinctorius attiecīgi pievienot norādi #17 vai esošo norādi nomainīt uz #17. Kotdivuāra, Eiropas Savienība, Libērija, Senegāla, Togo ES priekšlikums +

FLORA – MELIACEAE

51. Khaya spp. (Āfrikas mahagoni) Iekļaut II pielikumā visas Āfrikas populācijas ar norādi #17 (Apaļkoki, zāģmateriāli, finieris, saplāksnis un transformēti kokmateriāli). Benina, Kotdivuāra, Eiropas Savienība, Libērija, Senegāla ES priekšlikums +

FLORA – ORCHIDACEAE